Danmark sender F16-fly til Irak for at deltage i bekæmpelsen af terrorbevægelsen Islamisk Stat (IS), erfarer DR Nyheder.

Ifølge Ritzau vil der blive tale om syv danske jagerfly.

Statsminister Helle Thorning-Schmidt (S) holder pressemøde klokken 12.30 i dag 'vedørende dansk militært bidrag til bekæmpelse af ISIL' (Islamisk Stat, også forkortet IS, red.).

Angiveligt bliver det efter en ligenende model som operationen i Libyen, hvor fire fly var på vingerne og to var i reserve.

Du kan følge statsministerens udmelding LIVE på dr.dk fra kl.12.

Udenrigspolitisk Nævn hasteindkaldt

Folketinget gav allerede sidst i august mandat til dansk transport af våben og nødhjælp til Nordirak.

Partilederne bliver alle ringet op af statsministeren før middag.

På Facebook skriver Liberal Alliances partileder, Anders Samuelsen, at han får en opringning fra statsministeren her til formiddag, som han forventer drejer sig om danske F16-fly.

- Hvis det er det, der er tilfældet, skal vi selvfølgelig sige ja, siger han til dr.dk.

Udenrigspolitisk Nævn er hasteindkaldt til at drøfte beslutningen i eftermiddag.